open-index/open-wikipedia-markdown huggingface dataset:
הקורפוס ה-15 (בריטניה)

**הקורפוס ה-15 של [[הצבא הבריטי]]** היה קורפוס בריטי, אשר במהלך מלחמת העולם הראשונה לחם בחזית המערבית.

## היסטוריה
הקורפוס הוקם במצרים ב-9 בדצמבר 1915 בפיקודו של הנרי הורן. הקורפוס השתתף בהגנה על תעלת סואץ, ובמרץ 1916 נשלח לצרפת, שם צורף לארמייה הרביעית של חיל המשלוח הבריטי. ביולי 1916 לחם הקורפוס שכלל את הדיוויזיות ה-7 וה-21 במהלך הקרב על הסום, תוך שכוחותיו סופגים אבדות כבדות. בשנת 1917 לחם הקורפוס בקרב איפר השלישי, ובשנת 1918 לחם במתקפת האביב ובמתקפת מאה הימים. לאחר סיום המלחמה פורק הקורפוס.

## מפקדים
* הנרי הורן (דצמבר 1915 - ספטמבר 1916)
* ג'ון פיליפ דו קן (ספטמבר 1916 - אפריל 1918)
* בוואור דה ליל (אפריל 1918 - נובמבר 1918)

## קישורים חיצוניים
* הקורפוסים הבריטיים 1914-1918 

קטגוריה:עוצבות בריטיות שלחמו בחזית המערבית במלחמת העולם הראשונה
קטגוריה:גייסות בריטיים במלחמת העולם הראשונה
תהילים י'

**תהילים י**' הוא המזמור העשירי של תהילים. זהו מזמור לא חתום, שבו המשורר מתרעם על שליטת הרשעים בעולם.

## מבנה המזמור ותוכנו
פסוקים א-יא: תיאור שליטת הרשעים בעולם, והאופן שבו הרשע מתעמר בחלשים.

פסוקים יב-יח: קריאה לה' להכרית את הרשעים ולהושיע את הנפגעים.

## ביהדות
* פסוק טז של המזמור נאמר כחלק מפסוקי דזמרא.
* הגמרא במסכת סנהדרין (ו, ב) מביאה כמה פירושים לפסוק ג - "וּבֹצֵעַ בֵּרֵךְ נִאֵץ ה'": לדעה אחת זהו גינוי לשופט המגיע לפשרה בדין, ואינו פוסק בגישת ייקוב הדין את ההר. לדעה נוספת (שאף נפסקת להלכה), פסוק זה מלמד שברכתו של גנב על גניבתו היא מאוסה. לדעה אחרת הפסוק נאמר על יהודה, שאמר בשעת מכירת יוסף "מַה בֶּצַע כִּי נַהֲרֹג אֶת אָחִינוּ וְכִסִּינוּ אֶת דָּמוֹ" (בראשית לז, כו).

## הקשר בינו ובין מזמור ט'
מרבית החוקרים רואים בפרק ט' ובפרק י' פרק אחד שנכתב יחד. הבסיס העיקרי לחיבור שני המזמורים הוא העובדה שבתחילת פרק י' אין כותרת חדשה. כמו כן, ניתן למצוא בשני המזמורים יחד שרידים של אקרוסטיכון אלפביתי. אמנם בפרקים שלפנינו סדר האלפבית מעט משובש, אך נראה שפרק ט' מכיל את ראשי הפסוקים באותיות א-י (ללא האות ד') ופרק י' מכיל את האותיות ק-ת. בין אלה לאלה ניסו החוקרים לשחזר את כל אותיות האלפבית החסרות.

גם במקורות הקדומים יש שראו בשני המזמורים מזמור אחד. בתרגום השבעים שני המזמורים מופיעים כפרק אחד, וניתן להסיק שזו גם הגרסה שעמדה לפני חלק מחכמי ימי הביניים, כדונש בן לברט ורש"י.

## קישורים חיצוניים

## הערות שוליים

י
Girls / Girls / Boys

"**Girls / Girls / Boys**" הוא שיר של הלהקה האמריקאית פאניק! אט דה דיסקו. השיר יצא לאור ב-7 באוקטובר 2013 כסינגל השלישי מאלבום האולפן הרביעי של הלהקה, .

נכון לאוגוסט 2023, השיר הושמע למעלה מ-176 מיליון פעמים בספוטיפיי, ולמעלה מ-97 מיליון פעמים ביוטיוב.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי להט"ב
קטגוריה:שירי פאניק! אט דה דיסקו
קטגוריה:שירים על מיניות
קטגוריה:שירים באנגלית
עופר מלכה

**עופר מלכה** (נולד ב-1963) הוא איש ניהול ישראלי. מנכ"ל החברה הכלכלית חדרה ולשעבר מנכ"ל משרד התחבורה והבטיחות בדרכים.

## ביוגרפיה
עופר מלכה נולד בשכונת גבעת אולגה וגדל בחדרה. למד בפנימייה הצבאית לפיקוד שליד בית הספר הריאלי העברי בחיפה בוגר מחזור כ"ז, פלוגת רשף (1978–1981). בשנת 1981 התגייס לצה"ל לשייטת 13 ונפצע. בעקבות פציעתו עבר לחטיבת גולני ושובץ בגדוד 12. עבר מסלול הכשרה כלוחם, קורס מ"כים חי"ר וקורס קציני חי"ר. עם סיום הקורס שב לגדוד 12 ומונה למ"מ בפלוגה הרובאית. במבצע שלום הגליל לחם בקרבות כיבוש נמל התעופה הבינלאומי בביירות וכיבוש מערב ביירות. בהמשך היה קמב"ץ הגדוד ומ"פ הפלוגה הרובאית. הוא פיקד על פלנ"ט "עורב" גולני. לאחר מכן שימש כקצין אג"ם בעוצבת קלע דוד. בגיל 28 קיבל דרגת סא"ל. בין השנים 1991–1992 פיקד על גדוד חי"ר סדיר גרניט בחטיבת הנח"ל.

במסגרת שירותו הצבאי יצא להשתלמות של הכוחות המיוחדים של צבא ארצות הברית - הכומתות הירוקות (Green Barets) שבפורט בראג. מלכה סיים בהצטיינות קורס זה והוסמך לפיקוד A-Team .

בשנת 1993 התגייס ל"מוסד" ובמשך שירותו שנמשך 18 שנים מילא מגוון תפקידים מבצעיים. בשנים 2008–2011 כיהן מלכה כראש נציגות בשגרירות ישראל באיטליה.

לאחר פרישתו בשנת 2012 שימש במשך כשנה כשותף להובלת פרויקטי יזמות וחדשנות בקרן ההון סיכון JVP. בשנת 2014 נבחר על ידי ועדת איתור לשמש כמנכ"ל החברה הכלכלית חדרה, כדי לשקם את החברה שנקלעה לקשיים והייתה תחת חקירת משטרה. מלכה צמצם את מספר עובדי החברה לשישה, והפך אותה לחברה יעילה ומצליחה. בסוף שנת 2017 סיים מלכה את תפקידו בחברה.

מלכה הצטרף בשנת 2018 לחברת הגנת הסייבר CYE, וניהל את תחום הפיתוח העסקי. כמו כן שימש כבכיר בחברת "נביוס" שהוקמה בישראל על ידי יאנדקס.

ביוני 2020 מונה על ידי שרת התחבורה, מירי רגב, למנכ"ל משרד התחבורה. בתפקיד זה כיהן כשנה עד להתפטרותו ביוני 2021 על רקע חילופי שרות במשרד וכוונתה של שרת התחבורה הנכנסת מרב מיכאלי למנות מנכ"לית חדשה למשרד.

בשנת 2024 לאחר ששרת התחבורה מירי רגב המליצה עליו למנכ"ל רשות שדות התעופה, פסלה הוועדה למינוי בכירים בחברות הממשלתיות את מינויו בנימוק של אי עמידה בתנאי הסף.

מלכה הביע בשיחות פנימיות של עובדי משרד התחבורה את עמדתו שהטייסים שהודיעו על הפסקת התנדבותם וכן אנשי ארגון אחים ואחיות לנשק סייעו לחמאס. הוא גם טען שכדי לנצח את החמאס יש להתעלם מנוכחות חטופים ישראליים בשטח רצועת עזה.

במקביל לפעילותו העסקית משמש מלכה משנת 2011 חבר עמותת ידידי גדס"ר גולני ומשנת 2014 כחבר בחבר הנאמנים של המסלול האקדמי המכללה למינהל.

מלכה בעל תואר ראשון בכלכלה, תואר שני במינהל ציבורי, תואר ראשון ושני במשפטים. בוגר קורס דירקטורים של אוניברסיטת בר-אילן.

## הערות שוליים

קטגוריה:אנשי המוסד
קטגוריה:בוגרי הפנימייה הצבאית לפיקוד חיפה
קטגוריה:מפקדי גדוד 932
קטגוריה:סגני-אלופים בצה"ל
קטגוריה:מנכ"לים יוצאי המוסד
קטגוריה:לוחמי חטיבת גולני
קטגוריה:חדרה: אישים
קטגוריה:מפקדי מחלקות במלחמת לבנון הראשונה
קטגוריה:חיילי חיל הרגלים במלחמת לבנון הראשונה
קטגוריה:ישראלים שנולדו ב-1963
הר הארקנס (אנטארקטיקה)

**הר הארקנס** (באנגלית: **Mount Harkness**) הוא הר בהרי המלכה מוד, בשטח חסות רוס שבאנטארקטיקה.

ההר ממוקם 3 קילומטרים דרומית לפסגות אורגן פייפס (שבהרי גות'יק).

הר הארקנס מהווה חלק מהגדה המזרחית של קרחון סקוט.

גובהו של ההר 1,900 מטרים מעל פני הים; ההר הוא ההר ה-2,494 בגובהו באנטארקטיקה.

## היסטוריה
### גילוי ומיפוי הפסגה

ההר התגלה על ידי הקבוצה הגאולוגית של משלחת בירד לחקר אנטארקטיקה; הקבוצה, בהנהגתו של קווין בלקברן (Quin Blackburn), הגיעה אל ההרים בדצמבר 1934.

### מקור השם

שמו של ההר הוצע על ידי אדמירל משנה ריצ'רד א. בירד, וניתן לו בעת גילויו.

בירד הציע לקרוא להר על שמו של ברוס הארקנס (Bruce Harkness), חבר של ריצ'רד ס. ראסל ג'וניור (.Richard S. Russell, Jr) שהיה חבר בקבוצה הגאולוגית של משלחת בירד.

## קישורים חיצוניים

* הר הארקנס באתר הסקר הגאולוגי של ארצות הברית
* הר הארקנס באתר הגאזט האנטארקטי של ממשלת ניו זילנד
* הר הארקנס באתר הגאזט האנטארקטי של ממשלת אוסטרליה
* הר הארקנס באתר הגאזט האנטארקטי המשווה SCAR של ממשלת אוסטרליה
מפת אזור הר הארקנס
* הר הארקנס באתר peakery (מרחקים לאתרים סמוכים)

## הערות שוליים

הארקנס
הארקנס
פראן לבסטיק

**פראן לבסטיק**' (בסלובנית: **Fran Levstik**, 28 בספטמבר 1831- 16 בנובמבר 1887 ליובליאנה) היה סופר, מחזאי ועיתונאי ופוליטיקאי סלובני. 

## חייו
פראן לבסטיק נולד במשפחה של איכרים בקראינה תחתית, אז חלק מהאימפריה האוסטרית.

בשנת 1854 הוא התחיל ללמוד תאולוגיה אך נאלץ לעזוב את הלימודים בעקבות האשמות לאי-מוסריות של שירים שפרסם באותה שנה.

הוא היה בין הסופרים הסלובנים הבולטים של התקופה. יצירתו Martin Krpan z Vrha נחשבת לקלאסיקה של הספרות הסלובנית.

לבסטיק היה בין המנהיגים הבולטים של תנועת "הסלובנים הצעירים" ובכך השפיע על דורות של סופרים סלובנים לרבות יוסיפ יורצ'יץ'. בנוסף לפרוזה, לבסטיק פרסם ספרי שירה ומחזות.

בשנת 1863 לבסטיק מונה לעורך עיתון, אך העיתון נסגר כעבור שנה לאור ביקורת על השלטונות שפורסמו בעיתון.

פראן לבסטיק היה עורך של מילון גרמני-סלובני.

החל משנת 1872 הוא עבד בספרייה העירונית בליובליאנה.

הוא נפטר בליובליאנה לאחר מחלה נפשית ממושכת.
## הנצחה
*פרס לבסטיק לספרות ילדים

## קישורים חיצוניים

* קורות חיים

קטגוריה:סופרים סלובנים
קטגוריה:עיתונאים סלובנים
קטגוריה:מחזאים
קטגוריה:פוליטיקאים סלובנים
קטגוריה:ילידי 1831
קטגוריה:נפטרים ב-1887
רוברט פרוסקי

**רוברט פרוסקי** (באנגלית: **Robert Prosky**; 13 בדצמבר 1930 – 8 בדצמבר 2008) היה שחקן אמריקאי, שגילם מעל 100 דמויות על הבימות ועל גבי מסכי הקולנוע והטלוויזיה במשך מעל 50 שנה.
## ביוגרפיה
### תחילת דרכו
פרוסקי נולד בפנסילבניה בשם רוברט ג'וזף פורצ'ק (Porzuczek), בנם היחיד של חנווני ועקרת בית, מהגרים מפולין. הוא גדל ב"גטו פולני" בפילדלפיה, כפי שהגדיר זאת. בעת לימודיו בתיכון גילה את אהבתו למשחק, אבל לא האמין שיוכל להתפרנס מעיסוק זה ופנה ללמוד לתואר ראשון בכלכלה באוניברסיטת טמפל ואז התגייס לחיל האוויר האמריקאי בעיצומה של מלחמת קוריאה. הוא שוחרר מהצבא לאחר תקופה קצרה בשל מותו הפתאומי של אביו ולקח על עצמו את ניהול חנות המכולת המשפחתית, אבל לאחר שזכה במלגה ללימוד משחק בניו יורק, ארז את חפציו והפקיד את החנות בידי אמו. הוא למד בתוכנית דו-שנתית ב- American Theatre Wing ובמקביל עבד בסניף ניו יורק של הפדרל ריזרב.

ב-1958, לאחר כמה שנים במהלכן השתתף בהצגות אוף ברודוויי, נסע לוושינגטון הבירה ל-8 שבועות לאחר שהתקבל להצגה בתיאטרון Arena Stage, אבל נשאר 23 שנה. שם פגש את אידה הוב, לה נישא ב-1960 ולהם נולדו שלושה בנים, אותם גידלו בשכונת קפיטול היל. הופעתו הראשונה בקולנוע הייתה בתפקיד ניצב בסרט The Brink's Job (1978) עליו לא קיבל קרדיט. ב-1981 עזב את התיאטרון ונסע ללוס אנג'לס, בעוד אשתו ושלושת בניהם נותרו בוושינגטון הבירה.
### על המסכים
הקרדיט הראשון שלו להופעה על המסכים נרשם בשל השתתפותו בסרט הקולנוע Thief (1981). בשנים 1984 עד 1987 גילם את השוטר סטן ז'בלונסקי בסדרת הטלוויזיה המצליחה בלוז לכחולי המדים – דבר שהביא לו פרסום. פרוסקי הופיע בסדרות טלוויזיה נוספות, בהן הארון של ורוניקה (1997 – 1998), שם נמנה עם צוות השחקנים הקבוע ופרייז'ר (1996), שם השתתף בתפקיד אורח (פרוסקי נבחן לתפקיד אביו של פרייז'ר ולא התקבל). הוא הופיע בחמישה פרקים של סדרת הטלוויזיה הפרקליטים, שם גילם כומר קתולי ובכמה סרטי טלוויזיה. פרוסקי השתתף בסרטי קולנוע רבים, המצליח והמפורסם שבהם הוא גברת דאוטפייר (1993), קומדיה שהייתה לשובר קופות. בסרט זה גילם את המעסיק של דניאל, בעלים של ערוץ טלוויזיה.
### סרטי קולנוע
פרוסקי השתתף בין היתר בסרטי הקולנוע הבאים:

### הצגות
מלבד ההצגות הרבות בהן לקח חלק באוף ברודוויי וב-Arena Stage (מעל 100 הצגות), בהן: מותו של סוכן, שם גילם את דמותו של וילי לומן, פרוסקי השתתף בהצגות נוספות, בהן:
* Glengarry Glen Ross (1984), שם גילם את דמותו של שלי (היה מועמד לפרס טוני וזכה בפרס Drama Desk)
* A Walk in the Woods (1988), שם גילם את דמותו של אנדריי (היה מועמד לפרס טוני וזכה בפרס Outer Critics Circle).

### חייו האישיים
פרוסקי היה נשוי לאידה לבית הוב, אנתרופולוגית, ולהם שלושה בנים: סטפן, ג'ון ואנדרו. השניים האחרונים שחקנים אף הם. הוא מת בוושינגטון הבירה בגיל 77.

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:אמריקאים ממוצא פולני
קטגוריה:בוגרי אוניברסיטת טמפל
קטגוריה:אמריקאים שנולדו ב-1930
קטגוריה:אמריקאים שנפטרו ב-2008
האנה (זמרת)

**אנה ולדימירובנה איבנובה** (ברוסית: **А́нна Влади́мировна Ивано́ва**; נולדה ב-23 בינואר 1991), הידועה בשם הבמה **האנה** (**Ханна**), היא זמרת-יוצרת ודוגמנית רוסיה.

## ביוגרפיה
אנה איבנובה נולדה ב-23 בינואר 1991 בצ'בוקסרי. היא למדה בבית הספר מספר 35 בצ'בוקסרי. מילדותה רצתה להיות זמרת. היא סיימה לימודי מוזיקה, עם התמחות בפסנתר. בשנת 2013 סיימה את לימודיה בסניף צ'בוקסרי של אוניברסיטת סנט פטרסבורג לכלכלה, עם התמחות בכלכלה וניהול בתעשיית התיירות והמלונאות.

איבנובה זכתה בתחרויות יופי רבות, ביניהן מיס צ'ובשיה 2009, מיס וולגה 2009, מיס אפולו 2009, מיס ויוה וולגה-דון 2010, מיס וולגה אינטרנשיונל 2010, ומיס קמר אינטרנשיונל 2010. היא הייתה פיינליסטית בתחרות מיס רוסיה 2010.

## דיסקוגרפיה
### אלבומי אולפן
* 2018: *Мысли. Часть 1*

## פרסים ומועמדויות

## קישורים חיצוניים

* 

## הערות שוליים

קטגוריה:זמרות רוסיות
קטגוריה:רוסיות שנולדו ב-1991
קטגוריה:רוסים שנולדו ב-1991
אומלופ הט ניוסבלד לנשים

**אומלופ הט ניוסבלד לנשים** (בהולנדית: **Omloop Het Nieuwsblad-vrouwen**) הוא מהדורת הנשים של מרוץ האומלופ הט ניוסבלד, מרוץ אופני כביש חד-יומי שנערך בבלגיה. מרוץ הנשים מתקיים מאז שנת 2006.

## היסטוריה
המרוץ נוסד בשנת 2006, כ-61 שנה לאחר היווסדו של מרוץ הגברים. במהדורה הראשונה שכללה 86 קילומטרים והוזנקה מדירלייק, כשהסתיימה בדינזה. סוזן דה חוד ההולנדית ניצחה בה, כשהיא מקדימה את מרים מלחרס-ואן פופל ההולנדית ואת טניה הנס הגרמנית. שיאניות הניצחונות במרוץ הן סוזן דה חוד, שניצחה כאמור ב-2006 וגם ב-2009, אמה יוהנסון, שניצחה ב-2010–2011, אנה ואן דר ברחן (2015, 2021) ואנמיק ואן פלוטן (2020, 2022).

המרוץ מהווה חלק מקלאסיקות האביב של הנשים, ונחשב לאחד מהחשובים שבהם, כשהוא כולל קטעים על אבני מרצפות לאורך המרוץ. בדומה לגברים, גם מהדורת הנשים נחשבת למרוץ הפותח של עונת הקלאסיקות. הוא מתקיים באותו היום של מרוץ הגברים, אך יותר מוקדם. ב-2016 הפך לחלק מסבב מרוצי הוורלד של הנשים.

נכון ל-2026, אורכו של מסלול הנשים הוא כ-140-135 קילומטר (לעומת כ-205 קילומטר במרוץ הגברים). אולם, בשנים האחרונות 60 הקילומטרים האחרונים במרוץ זהים בשני המרוצים, כולל המעלה המפורסם, המור ון חררדסברגן, המרוחק כ-20 ק"מ מקו הסיום בעיר נינובה. במרוץ של 2026 נכללו במסלול חמישה מקטעים של אבני מרצפות (פאווה) ותשעה מקטעי עליות מסומנות. מקטעים אלו נחשבים כאלו שבהם בדרך כלל מתפתחות התקפות ובאלו הקרובים לסיום המסלול, דוגמת "המור" וה"בוסברג" מוכרע המרוץ.

## מנצחות

## ראו גם
* אומלופ הט ניוסבלד

## קישורים חיצוניים

* 

## הערות שוליים

קטגוריה:בלגיה: מרוצי אופניים
קטגוריה:מרוצי אופניים לנשים
קטגוריה:בלגיה: ספורט נשים
קרחון גריפית'

**קרחון גריפית**' (באנגלית: **Griffith Glacier**) הוא קרחון יובלי, בהרי הייז, בהרי המלכה מוד, בשטח חסות רוס, שבאנטארקטיקה.

הקרחון זורם לכיוון מערב; ומנקז את כיפת ביקון, רמת קליפורניה ואת מתלול ווטסון.

הקרחון נשפך אל קרחון סקוט בין הר מקרצ'ר והר מיקס.

## היסטוריה
### גילוי ומיפוי הקרחון

הקרחון מופה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1960–1963.

### מקור השם

שמו של הקרחון ניתן לו על ידי הוועדה המייעצת לשמות אנטארקטיים.

הקרחון נקרא על שמו של לוטננט קומנדר פיליפ. ג'י. גריפית' (Philip G. Griffith), שפיקד על טיסות צילום במהלך מבצע הקפאה עמוקה בעונת המחקר (הקיץ האנטארקטי) 1966- 1967.

## קישורים חיצוניים
* קרחון גריפית' באתר הסקר הגאולוגי של ארצות הברית
* קרחון גריפית' באתר הגאזט האנטארקטי של ממשלת אוסטרליה
* קרחון גריפית' באתר הגאזט האנטארקטי המשווה SCAR של ממשלת אוסטרליה
* מחשבון מרחקים - המרחק מקרחון גריפית' לאתרים סמוכים

## הערות שוליים

גריפית'
קטגוריה:ארצות הברית באנטארקטיקה
יער ברנווד

**יער ברנווד** (באנגלית: **Bernwood Forest**) הוא שטח באנגליה שבממלכה המאוחדת. הוא היה אחד מכמה יערות בממלכת אנגליה העתיקה.
## היסטוריה
השטח השמור נוצר על פי ההערכה כשמורת ציד מלכותית למלכים האנגלו-סקסונים במאה ה-10, כאשר הם החזיקו בבעלותם ארמון בבריל  הסמוכה, והיה מקום אהוב על אדוארד המודה, שנולד באייסליפ  הסמוכה שבאוקספורדשייר.

משנת 1217 לערך ועד המאה ה-17 בוראו עצי היער בצורה הדרגתית. המלך הנרי השני (מלך בשנים 1154–1189) הכין מפה של היער, המסייעת גם היום לקביעת גבולותיו העתיקים של השטח; מטרת שרטוט המפה הייתה לחלק את שטח היער בין אציליו. במאה ה-16 נערכה מפה נוספת של היער, ששטחו צומצם עד מאוד. המפה נערכה בחסות הכתר, כדי להעריך אילו הכנסות ניתן להפיק ממכירת היער. בתקופת שלטונו של המלך ג'יימס הראשון (1603–1625) איבד היער את מעמדו המלכותי ונעלם לחלוטין.

כיום השם מתייחס לאזור ששטחו 400 קילומטרים רבועים בבקינגהאמשייר ובאוקספורדשייר, שבו שכן היער בתקופת המלך הנרי השני. הגבולות המשוערים של האזור נמצאים בשטח שבו זורם נהר אוז הגדול, יובליו פדברי  וקליידון והנהר תיים , יובל של נהר התמזה.

יער ברנווד המודרני הקטן בבקינגהאמשייר משתרע על פני קילומטר רבוע בלבד, והוא סמוך לחורשת הל, יער יורק, יער אוקלי ויער שבינגטון. כחלק משמורת טבע מסוג אתר עם עניין מדעי מיוחד  בשם "מקבץ יערות שבינגטון", חיים ביער מגוון רחב של חיות בר, והוא אחד מאתרי הפרפרים החשובים ביותר בבריטניה. לרשות האחראית על השמורה, נציבות היערנות , הייתה במקור גישה מסחרית בלבד לשמורה. עד סוף שנות השישים נעשה בשטחה ריסוס אווירי של חומרי הדברה, ולבסוף ננטעו עצי אלון מסחריים.

יער הולי , יער הולטון , יער סטנטון הגדול  ויער ווטרפרי , כולם באוקספורדשייר, ויער הם הום-קאם-המגרין  בבקינגהאמשייר, גם הם שרידים של יער ברנווד שהם שמורות טבע מסוג "אתר עם עניין מדעי מיוחד".

## קישורים חיצוניים

* יער ברנווד באתר Buckinghamshire County Council
* מדריך בברנווד באתר Buckinghamshire County Council

## הערות שוליים

קטגוריה:יערות מלכותיים אנגליים
קטגוריה:בקינגהאמשייר
קטגוריה:אוקספורדשייר
אקרון טוליאטי

[ממוזער|לוגו המועדון בשנים [2018-2020.]]
ממוזער|לוגו בשנים 2020–2023
**אקרון טוליאטי** (ברוסית: **Футбольный клуб «Акрон» Тольятти**) הוא מועדון כדורגל רוסי מקצועני מהעיר טוליאטי שבמחוז סמרה. נוסד בשנת 2018 ובעונת 2019/2020 השתתף באליפות ליגת הכדורגל המקצוענית וכבר בעונת הבכורה זכה באליפות אורל-עבר הוולגה של הליגה והבטיח העפלתו לליגה הלאומית, שנתיים בלבד לאחר הקמתה. בתום עונת 2023/2024 העפיל לראשונה לליגת העל הרוסית בכדורגל, לאחר שהביסה את אוראל יקטרינבורג בטורניר ההעפלה.

הבעלים של המועדון הוא פאבל מורוזוב, מנהל חברת "אקרון אחזקות", חברה תעשייתית ומטלורגית שכוללת 38 חברות ייצור ו-108 מרכזי ייצור ואחסון בשטחי רוסיה ובמדינות ברית המועצות לשעבר. למנהל המועדון מונה עם הקמתו איוואן קירייב.

## היסטוריה
בשנת 2018, הוקם מועדון כדורגל פרטי בשם "אקרון", על בסיס קבוצת ילדים בשם זה. המועדון שיחק תחילה באליפות רוסיה בקרב קבוצות חובבניות, מחוז וולגה, שם סיים במקום השלישי ואף העפיל לשלב חצי גמר גביע העבר הוולגה.

בתום עונת 2019/2020 זכתה באליפות עבר הוולגה של הליגה המקצוענית והעפילה לליגת המשנה הרוסית, לראשונה בתולדותיה, שנתיים בלבד לאחר הקמתה. באותה עונה העפילה עד לשלב 32 האחרונות בטורניר הגביע הרוסי בכדורגל 2019/2020 לאחר שגברה על לאדה טוליאטי, וולגה אוליאנובסק וסוקול סראטוב והפסידה למורדוביה סרנסק בדו-קרב פנדלים.

בעונת 2022/2023 הקבוצה העפילה לראשונה לשלב חצי גמר הגביע הרוסי בכדורגל. שנה לאחר מכן העפילה לראשונה בתולדותיה לליגת העל הרוסית בכדורגל, אחרי שניצחה בטורניר העפלה את אורל יקטרינבורג 3:2 בסיכום הכולל.
## הישגים לפי עונה

## סגל הקבוצה
### שחקנים ידועים בעבר ובהווה
*  ארתור גלויאן
*  פאולו ויטור
*  אנדרס פונסה
*  בויאן דימוסקי
*  נמאניה אנג'לקוביץ'
*  יבגני פסגוב
*  אלכסנדר ואסיוטין
*  ארטיום דזיובה
*  ז'ילסון טבארש
*  מאוויס צ'יבוטה

### מאמני הקבוצה

## אצטדיון הקבוצה
הקבוצה מארחת את משחקי הבית בעיר ז'יגוליובסק באצטדיון קריסטל, המכיל 1,565 מושבים. בעונת 2020/2021 החלה לארח בסולידרנוסט ארנה בעיר סמרה.

בנובמבר 2021 חברת אקרון הולדינג הודיעה על חתימת הסכם לשיתוף פעולה עם עיריית טוליאטי וקרן השיכון והמשכנתאות של סמרה (SOFZhI), במטרה לבנות אצטדיון כדורגל עם תכולה 15,000 מושבים בפארק החוף בעיר. 16 דונם משטח פארק החוף יוקצו עבור האצטדיון החדש ולתשתיות הנלוות.

## קישורים חיצוניים

* 

* 
* אקרון טוליאטי באתר Transfermarkt

## הערות שוליים

קטגוריה:קבוצות כדורגל רוסיות
קטגוריה:טוליאטי: ספורט
קטגוריה:קבוצות כדורגל ששיחקו בליגה הבכירה ברוסיה
גיל בני

**גיל בני** (נולד ב-27 באוקטובר 1998) הוא כדורסלן ישראלי המשחק בעמדת הרכז במכבי רמת גן מליגת העל.

## ביוגרפיה
בני נולד וגדל בעיר רעננה והוא בנו של כדורגלן העבר ארז בני ואחיו של הכדורגלן גולן בני.

## מועדונים
שיחק במחלקת הנוער של מכבי רעננה החל מגיל הקט-סל ועד למעבר לקבוצת הבוגרים. בעונת 2011/2012 הוביל כקפטן את קבוצת ילדים א' לאומית לזכייה בגביע המדינה הראשון של מחלקת הנוער במועדון. בעונת 2013/2014 תחת המאמן רון נווה זכה עם קבוצת הנערים באליפות המדינה ובגביע המדינה לנוער, שנה לאחר מכן בעונת 2014/2015 זכה עם הקבוצה באליפות נוער נוספת.
בתיכון למד במגמת הכדורסל של מטרו-ווסט ברעננה עמה זכה בעונת 2014/2015 במקום הראשון בגמר ליגת העל לתיכונים, הנבחרת זכתה באותה שנה במקום השלישי באליפות העולם לתיכונים שנערכה בצרפת.

עונתו הראשונה בקבוצת בוגרים הייתה עונת 2016/2017 בקבוצת עירוני רעננה מהליגה הלאומית בכדורסל. בעונת 2018/2019 בשנתו השלישית בבוגרים קיבל לידיו את תפקיד קפטן הקבוצה. בתום העונה חתם בקבוצת הפועל גלבוע גליל מליגת העל. בתום שתי עונות בגלבוע חתם לקראת עונת 2021/22 לשנתיים בקבוצת הפועל תל אביב. בעונת 2021/22, עקב פציעתו של קפטן הקבוצה בר טימור, קיבל בני ממאמנו דני פרנקו יותר ויותר דקות וגם מקום בחמישייה הפותחת של הקבוצה באותה עונה. בני נעשה אהוד מאוד על ידי הקהל בזכות ההגנה המצוינת שלו ובזכות האנרגיות ורמות האינטנסיביות שבהם בני משחק את המשחק.

ב-2 ביולי 2023 הודיעה הפועל תל אביב על הארכת חוזהו של בני בשנתיים נוספות.

ב-30 ביוני 2024 חתם בני בהפועל גלבוע גליל.

ב-11 באוגוסט 2025 חתם בעירוני אילת, בכפוף לכך שתשחק בעונה הקרובה בליגת העל. לאחר שלא עלתה לליגת העל, ב-22 בספטמבר חתם גיל במכבי עירוני רמת גן.

### בנבחרות ישראל
ביולי 2017 זכה עם נבחרת העתודה של ישראל בכדורסל במקום השני באליפות אירופה בכדורסל עד גיל 20 שנערכה ביוון.
ביולי 2018 זכה כקפטן נבחרת העתודה של ישראל בכדורסל תחת מאמן הנבחרת אריאל בית הלחמי באליפות אירופה בכדורסל עד גיל 20 שנערכה בגרמניה. באליפות רשם ממוצע מרשים של 13 נקודות, 3.1 ריבאונדים ו־1.9 אסיסטים.

בפברואר 2019 ערך את הופעת הבכורה שלו במדי נבחרת ישראל בכדורסל בהופעה מול גרמניה במסגרת מקדמות אליפות העולם.
בפברואר 2023 זומן לנבחרת הבוגרת לראשונה.

#### בנבחרת ישראל 3x3
ביוני 2022 זומן לנבחרת 3x3 והעפיל עמה לאליפות אירופה.

## תארים
### קבוצתיים
*אליפות המדינה (נוער) (2) מכבי רעננה - 2013/2014, 2014/2015
*אליפות ליגת העל לתיכונים - מטרו-ווסט - 2014/2015
*מקום 3 באליפות העולם לתיכונים - מטרו-ווסט - 2015
*אליפות אירופה עד גיל 20 - נבחרת ישראל עד גיל 20 - 2018

## קישורים חיצוניים

## הערות שוליים

קטגוריה:כדורסלנים ישראלים
קטגוריה:כדורסלני נבחרת ישראל 3x3
קטגוריה:בוגרי תיכון מור מטרו-ווסט רעננה
קטגוריה:כדורסלני נבחרת ישראל
קטגוריה:כדורסלני מכבי רעננה
קטגוריה:כדורסלני הפועל גלבוע גליל
קטגוריה:רעננה: כדורסלנים
קטגוריה:ישראלים שנולדו ב-1998
אריאס עם טוויסט

**אריאס עם טוויסט** (באנגלית: **Arias with a Twist**) הוא מחזה, שנוצר משיתוף פעולה בין הדראג קווין ג'ואי אריאס לבין הבובאי בזיל טוויסט. הופעת הבכורה של המחזה נערכה ב-12 ביוני 2008 במרכז HERE Arts Center שבתיאטרון דורותי ב. ויליאמס שבמנהטן. אף על פי שההצגה מוגדרת כמופע יחיד בכיכובה של אריאס, משתתפים בה גם שישה מפעילי בובות בלתי נראים, שמפעילים מריונטות מסורתיות, בובות ידיים ועוד. ההצגה הייתה מועמדת לפרס Drama Desk Award לשנת 2009, בקטגוריה "חוויה תיאטרלית ייחודית".

## תקציר העלילה
המחזה נפתח עם הופעה של להקה הכוללת ארבע מריונטות, שכל אחת מהן מנגנת בכלי נגינה שונה; פסנתר, תופים, חצוצרה ובס. לאחר שיר קצר, הקהל מתוודע ל**[[ג'ואי אריאס]]**. אריאס נחטפת על ידי חייזרים ובזמן שהיא נמצאת תחת בדיקות רפואיות, היא מבצעת גרסת כיסוי לשיר *[[Kashmir]]* של לד זפלין. לאחר שהחייזרים מסיימים את עבודתם, הם משליכים אותה אל מחוץ לחללית שלהם והיא מוצאת עצמה בג'ונגל, ככל הנראה בכדור הארץ. היא מבצעת את השיר המקורי *Jungle of Eden* שנכתב על ידי אלכס גיפורד מלהקת Propellerheads. אריאס מחפשת מזון, ומוצאת פטריה שגורמת לה להזיות. כשהיא חווה את הזיותיה, תמונות  מוקרנות על מסך שבקדמת הבמה, בעוד אריאס שרה מחרוזת שירי הביטלס הכוללת את *[[Lucy in the Sky with Diamonds]]* ואת *[[Within You Without You]]*. לאחר מכן, אריאס מוצאת עצמה במקום לא ברור, בו חפצים מרחפים באוויר על רקע מונולוג של אריאס על השוגר דדי שלה. לאחר מכן היא נשלחת אל הגיהנום, שם היא מבצעת קטע מוזיקלי, הכולל רמיזות מיניות, עם שתי בובות שטן ענקיות. אריאס שרה את *[[All by Myself]]*, שירו של אריק כרמן, ונעמדת מול בובת דופלגנגר בדמותה, שמעודדת אותה לחזור הביתה לניו יורק. אריאס מבצעת שיר מקורי נוסף של גיפורד, *Lately*. כאשר אריאס חוזרת לניו יורק, היא מגיעה בדיוק בזמן להופעה יחד עם להקת הבובות שהנראתה בתחילת המופע. היא שרה את השיר *Twisted* של Lambert, Hendricks & Ross, את השיר *[[You Have Changed]]* של ביל קארי וקרל ט. פישר וכן שיר מתוך שיגיונות זיגפלד, *You've Gotta Pull Strings*. המחזה מסתיים עם קטע מוזיקלי בהשראת יצירותיות של באזבי ברקלי, הכולל שימוש במראות וצילומי וידאו קליידוסקופיים על פניב של אריאס.

## צוות השחקנים המקורי
* ג'ואי אריאס - בתפקיד עצמה
* אוליבר דזל
* רנדי גינזבורג
* קירסטן קמרמאייר
* מאט לאבו
* ג'סיקה סקוט
* לינדזי אברומאיטיס סמית'

## צוות ההפקה המקורי
* בימוי: בזיל טוויסט 
* עיצוב תאורה: איאומו סאגוסה
* עיצוב סאונד: גרג דאפין
* עיצוב הקרנה: דניאל ברודי
* תלבושות: טיירי מוגלר, כריס מארץ' 
* עיבודים מוזיקליים: אליוט דוגלס, ז'אן הולי פרנסואז
* שירים מקוריים: אלכס גיפורד
* ניהול במה: ניאלם וסוואני
* הפקה: ברברה בוסקנינו, Here's Dream Music Puppetry Program, Tandem Otter Productions, ג'וני מור

## קישורים חיצוניים
* 
* 
* 

## הערות שוליים

קטגוריה:2008 בארצות הברית
קטגוריה:יצירות משנת 2008
קטגוריה:מחזות אמריקאיים
קטגוריה:מחזות להט"ב
קטגוריה:קומדיות
קטגוריה:תיאטרון בובות
קולחודופושי

**קולחודופושי** (בדיבהי: **ކުޅުދުއްފުށި**) הוא אי ועיר הבירה של אטול הא דאלו שב. האי נמצא כ-275 ק"מ ממאלה, בירת האיים המלדיביים. האי הוא אחד מהאיים הגדולים והמאוכלסים ביותר בחלק הצפוני של האיים המלדיביים.

## כלכלה
קולחודופושי היא הבירה הכלכלית של צפון האיים המלדיביים. תושבי העיר והיישובים הסובבים אותה מועסקים לרוב בענפי השירות או התוצרת, וביניהם שוק השבת המקומי, שוק שמתקיים בכל שבת בדרך בנדרה. בשוק זה, ניתן להשיג מוצרים חקלאיים מקומיים ואוכל ביתי. מאות תושבי האי תילאדהונמאטי  מבקרים את העיר בעיקר למטרת קניות ועסקים, בעיקר בשבתות.

אנשי האי ידועים בשל דיג כרישים, עבודות נפחות, ייצור חבלים, בניית סירות ועבודות בספינות מטען שמתקיימים באי.

מאז 9 באוגוסט 2019, על האי פועל שדה התעופה קולחודופושי . 

## בריאות
באי פועל בית החולים קולחודופושי המשרת את תושבי האי ותושבי האיים הסמוכים.

## הערות שוליים

קטגוריה:המלדיביים: איים
קטגוריה:המלדיביים: ערים
אדו סיטי

**אדו סיטי** (בדיבהי: **އައްޑޫ**) היא עיר שנמצאת באטול הא דאלו שב.

## אקלים
הטמפרטורה הממוצעת היא 25 מעלות צלזיוס. החודש הכי חם הוא אפריל (28 מעלות צלזיוס). החודש הכי קר הוא אוגוסט (20 מעלות צלזיוס). כמות המשקעים הממוצעת היא 2,815 מילימטרים בשנה. חודש דצמבר הוא החודש שיש בו הכי הרבה גשם (391 מ"מ גשם), וחודש יוני הוא החודש שיש בו הכי פחות גשם (103 מ"מ גשם).

## קישורים חיצוניים

* 

## הערות שוליים

קטגוריה:המלדיביים: ערים
B.S.

**** הוא שיר שהוקלט על ידי הזמרת-יוצרת האמריקאית ג'נה אייקו, ביחד עם הזמרת-יוצרת , מתוך אלבומה השלישי של אייקו, *[[Chilombo]]*. השיר יצא לאור ב-6 במרץ 2020, על ידי חברת התקליטים דאף ג'אם. השיר לא יצא כסינגל, אך זכה להצלחה רבה בעולם. בהמשך, יצאה גרסה נוספת עם קלאני.

השיר הגיע אל המקום החמישי במצעד שירי ה-R&B.

## רקע וכתיבה
השיר נכתב על ידי מאק רובינסון, בריאן וורפילד, ביג שון, ג'נה אייקו ו- והופק על ידי הפיסטאפים. איגוד תעשיית ההקלטות האמריקאי העניק לשיר את תואר הפלטינה, על מכירות של למעלה מ-1,000,000 עותקים במדינה. השיר זכה להצלחה גם במצעדי הבילבורד.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-35 מיליון השמעות.

## וידאו קליפ
האודיו הרשמי של השיר הועלה לערוץ היוטיוב של ג'נה אייקו ב-6 במרץ 2020, תוך שצבר למעלה מ-15 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי ג'נה אייקו
קטגוריה:שירי H.E.R.
קטגוריה:שירי קלאני
קטגוריה:שירים באנגלית
קטגוריה:שירים שנכתבו על ידי ג'נה אייקו
קטגוריה:וידאו קליפים מונפשים
שבתאי בנסיגה (סרט, 2009)

**שבתאי בנסיגה** (באנגלית: **Saturn Returns**) הוא סרט משנת 2009 בבימויו של ליאור שמריז ובכיכובם של קלואי גריפין, טל מאירי וג'ושוע בוגל. הסרט נכתב והופק על ידי ליאור שמריז ואמרי קאהן.

## תקציר העלילה
**לוסי** (קלואי גריפין), אזרחית אמריקאית המתגוררת בברלין בתקופה של אחרי דעיכת תת-תרבות הפאנק, חיה חיים של נהנתנות ומשוטטת ברחובות עם חברה הטוב, **דרק** (ג'ושוע בוגל). יחד הם מתייחסים לעיר כמו אל גן שעשועים, במה ומסיבה בלתי נגמרת. אל חייהם נכנסת **גליה** (טל מאירי), ישראלית צעירה שככל הנראה מחפשת אורח חיים טוב יותר ונקי יותר.

## אודות הסרט
שם הסרט שאול מהתופעה האסטרולוגית המכונה "שבתאי בנסיגה" , המתייחסת לזמן שלוקח לכוכב שבתאי לעבור מסלול אחד מסביב לשמש.

הסרט הוא מלודרמה המשקפת את מצבי הנפש של לוסי וושל גליה תוך כדי מחווה לסרטים מחתרתיים.

## שחקנים ודמויות

## הפקה
על פי יוצרי הסרט, הסרט צולם בישראל, במשך יומיים במהלך חודש דצמבר 2007, ובברלין, במשך 12 יום במהלך חודש פברואר 2008. בסרט השתתפו הן שחקנים מקצועיים והן שחקנים לא-מקצועיים, ותקציבו עמד על כ-2,000 אירו. הסרט צולם ונערך על ידי במאי הסרט ליאור שמריז, שפרט אליו נכח רק עוד איש צוות אחד נוסף על סט הצילומים, בדרך כלל הייתה זו אמרי קאהן, שכתבה את התסריט יחד עם שמריז. כל השטחים הציבוריים (לרבות רחובות, מוזיאונים, חנויות, ברים) צולמו "כמות שהם", ללא התערבות וללא תוספות. עלילת הסרט מתרחשת בשכונת קרויצברג שבברלין, שם חיים קלואי גריפין (לוסי), ג'ושוע בוגל (דרק) ורוב אנשי הצוות. חלקים מהסרט היו מתוסרטים, בעוד אחרים היו מאולתרים, בהתאם לאופיה של כל סצנה. בריאיון לתקשורת הספרדית אמר שמריז: "אני מחשיב את עצמי אנטי-אוטר. אני חושב שזה חשוב שהשחקנים והצוות יתרמו את רעיונותיהם לסרט".

הסרט הוקרן לראשונה בפסטיבל הסרטים של טורינו ולאחר מכן הוא היה מועמד לפרס מקס אופולס הגרמני וזכה בפרס הסרט הטוב ביותר בפסטיבל הסרטים "Achtung Berlin" בברלין ("פרס ברלין החדש").

יוצרי הסרט כתבו על סרטם: "אחת המטרות של הסרט הייתה ליצור שפה קולנועית מווסתת המותאמת למצבי הנפש של הדמויות. ההפקה התאימה את עצמה לכל חלק בסרט, לפעמים מחקה גישות תיעודיות ולעיתים קביעת מסגרת בה אולתר הדיאלוג בתסריט במסגרת צילומים שתוכננו מראש.

בתחילת 2010 פרסם במאי הסרט שלושה סרטים ניסיוניים המתייחסים לסרט *שבתאי בנסיגה*, בפרויקט שכונה "*Saturn Returns Three Satellite Films*". הראשון מבין השלושה, "Return Return", הוקרן בהקרנת בכורה בפסטיבל הסרטים הבינלאומי בברלין.

## קישורים חיצוניים

## הערות שוליים

קטגוריה:ברלין בקולנוע
קטגוריה:סרטי 2009
קטגוריה:סרטי דרמה
קטגוריה:סרטי להט"ב גרמניים
קטגוריה:סרטי להט"ב ישראליים
קטגוריה:סרטים באנגלית
קטגוריה:סרטים גרמניים
פעמון רוח חרישי

**פעמון רוח חרישי** (באנגלית: **Soundless Wind Chime**; בסינית: **無聲風鈴**; בפין-יין: **Wúshēng fēng líng**) הוא סרט עצמאי משנת 2009 בבימויו של האנג ווינג קיט ובכיכובם של לו יו לאי וברנהרד בולינג. הסרט היה מועמד לפרס טדי בפסטיבל הסרטים הבינלאומי בברלין לשנת 2009.

## תקציר העלילה
עלילת הסרט מתרכזת סביב גבר המהגר מסין להונג קונג, **ריקי** (לו יו לאי), שעובד כשליח בעודו מתגורר יחד עם דודתו הזונה (וולה ג'אנג). **פסקל** (ברנהרד בולינג), גבר שווייצרי הנמצא במערכת יחסים פוגענית עם נוכל (האנס לינדנבלט), מכייס את ריקי. פסקל מחליט לעזוב את בן-זוגו, ופותח במערכת יחסים רומנטית עם ריקי. מערכת היחסים בין ריקי לבין פסקל נמשכת, הן בזמנים טובים והן בזמנים קשים, והשניים נאלצים לגלות האם מערכת היחסים שלהם באמת מבוססת על אהבה בין השניים, או רק נובעת מתלות הדדית. כמה שנים לאחר מכן, ריקי מגיע לשווייץ כדי לחפש את פסקל. בסופו של דבר, הוא נתקל ב**אולי** (דמות המגולמת גם היא על ידי בולינג), בעל חנות עתיקות ביישן, שנראה כמו פסקל, אך בעל אישיות שונה לחלוטין. ככל שמערכת היחסים של ריקי ואולי מתעמקת, האמת על מערכות היחסים של פסקל וריקי נחשפת.

## שחקנים ודמויות

## פרסים ומועמדויות
*  בפסטיבל הבינלאומי לקולנוע להט"בי שהתקיים בטורינו, איטליה, הסרט זכה בפרס חביב הקהל, פרס הבמאי החדש הטוב ביותר וציון לשבח מחבר המושבעים עבור הסרט הטוב ביותר.
*  בפסטיבל LesGaiCineMad שהתקיים במדריד, ספרד, הסרט זכה בפרס הבימוי הטוב ביותר והשחקן הטוב ביותר (לו יו לאי) לשנת 2009.
*  בקנדה, הסרט זכה בתחרות הבינלאומית בפסטיבל הסרטים הקווירי בוונקובר עבור הסרט העלילתי באורך מלא הטוב ביותר, ובפרס חבר השופטים עבור הסרט הטוב ביותר בפסטיבל הקולנוע Image+Nation במונטריאול.
*  בשנת 2009, הסרט הוקרן במסגרת פסטיבל הסרטים הבינלאומי בברלין ה-59 והיה מועמד לפרס טדי.

## מוזיקה
פסקול הסרט משלב מוזיקה מקורית שהופקה על ידי קלאודיו פונטין ואינסה רודולף בביצוע ספיאסוניק, מוזיקה של האמן ג'סטין מקגרת וכן את השיר "Achoo Cha Cha" של הזמרת והשחקנית הסינית הקלאסית גרייס צ'אנג.

## קישורים חיצוניים
* 

## הערות שוליים

קטגוריה:סרטי 2009
קטגוריה:סרטי דרמה
קטגוריה:סרטי להט"ב
קטגוריה:סרטים באנגלית
קטגוריה:סרטים בגרמנית
קטגוריה:סרטים במנדרינית
קטגוריה:סרטים הונג קונגיים
קטגוריה:סרטים העוסקים בגזע ומוצא אתני
קטגוריה:סרטים סיניים
קטגוריה:סרטים עצמאיים
קטגוריה:סרטים שווייצריים
נשות הברזל

**נשות הברזל** (באנגלית: **The Iron Ladies**) הוא סרט קומדיה תאילנדי משנת 2001. הסרט עוקב אחר האירועים האמיתיים של קבוצת כדורעף גברים, המורכבת בעיקר מספורטאים הומואים וטרנסג'נדרים.

בשנת 2003 יצא הסרט נשות הברזל 2, ששימש גם כפריקוול וגם כסיקוול לסרט המקורי. סרט זה מתאר כיצד נפגשו לראשונה הדמויות של הסרט המקורי, ואיך הן יתאחדו בעתיד על מנת לקחת חלק בטורניר כדורעף נוסף.

## תקציר העלילה
בשנת 1996, **מון** (סאהפאפ ויראקאמין) ו**יונג** (צ'איצ'ארן נימפונסוואס) הן שתי שחקניות כדורעף טרנסג'נדריות, אשר מאמנים מקצועיים מתעלמים מהן שוב ושוב בשל הופעתן החיצונית. כאשר מתחלף המאמן של קבוצת כדורעף מקומית, המאמן החדש עורך גיוסים לקבוצה החדשה. כאשר מון ויונג נבחרות לקבוצה, מרבית השחקנים הוותיקים מתפטרים לאות מחאה, משאירים את המאמן החדש במצב קשה.

עקב כך, מון ויונג מגייסות לעזרתן את חבריהם הלהט"ביים איתם נהגו לשחק כדורעף כאשר למדו יחד באוניברסיטה. בין השחקנים החדשים: **ויט** (אקצ'אי בורנאפאניט), שמסתיר מארוסתו את היותו הומו, **פיה** (גוקגורן בנג'אדטיקול), רקדנית טרנסקסואלית ו**נונג** (גיאורג'יו מיוצ'י), הומוסקסואל שגויס בגיוס חובה לצבא. כאשר התחרות מתחילה, שחקן אחד בלבד מכל הקבוצה הוא הטרוסקסואל-סיסג'נדר.

בגלל המראה החיצוני שלהם, רבים מיריביהם מתכננים לאסור מהקבוצה מלהתמודד מולם, ותוך כדי כך הקבוצה זוכה לכינוי "נשות הברזל". עם זאת, הקבוצה הופכת במהרה להיות חביבת הקהל, וגורמת לקבוצות היריבות לשנות את דעתן.

על רקע כתוביות הסיום של הסרט מוצגות "נשות הברזל" האמיתיות, כפי שהן היו בזמן עשיית הסרט (2000).

## שחקנים ודמויות

## פרסים ומועמדויות
הסרט היה להיט בתאילנד, כמו גם בפסטיבלי קולנוע בינלאומיים רבים, היה מועמד ל-12 פרסים וזכה בעשרה, לרבות פרס התאחדות הקולנוע הלאומית בתאילנד, פסטיבל הסרטים הבינלאומי בטורונטו ופרס מטעם המגזין הלהט"בי Siegessäule שהוענק בפסטיבל הסרטים הבינלאומי בברלין.

הסרט הוקרן בפסטיבלי קולנוע בפוסאן, סן פרנסיסקו, מיאמי, לוס אנג'לס, סיאטל, סטוקהולם ועוד.

## קישורים חיצוניים

*  טריילר לסרטים The Iron Ladies ו-The Iron Ladies 2.

קטגוריה:טרנסג'נדר בקולנוע
קטגוריה:כדורעף
קטגוריה:סרטי 2001
קטגוריה:סרטי להט"ב
קטגוריה:סרטי ספורט
קטגוריה:סרטי קומדיה
קטגוריה:סרטים המבוססים על סיפור אמיתי
קטגוריה:סרטים תאילנדיים
מעבר לשנאה

**מעבר לשנאה** (באנגלית: **Beyond Hatred**; בצרפתית: **Au-delà de la haine**) הוא סרט תיעודי צרפתי משנת 2005 שכתב וביים אוליבייה מיירו.

## אודות
הסרט התיעודי מספר את סיפורם של זוג צרפתי הרודף אחר צדק לאחר הרצח ההומופובי של בנם ההומוסקסואל, פרנסואה צ'נו בן ה-29, אשר בשנת 2002 נרצח על ידי שלושה גלוחי ראש הדוגלים בעליונות לבנה, שהכו אותו קשות בפניו והשליכו אותו אל תוך בריכה. התוקפים נעצרו חודש לאחר האירוע, ומיירו קרא על המקרה בעמוד הראשון של לה מונד. במשך זמן מה רצה מיירו ליצור סרט על הומופוביה, והחליט לבחור להתמקד במקרה של צ'נו.

## הפצה
הקרנת הבכורה הטלוויזיונית של הסרט בצרפת הייתה ב-19 ביוני 2005. חברת ההפצה Eurozoom הפיצה את הסרט בבתי הקולנוע בצרפת במהלך השנה שלאחר מכן. בשנים 2006–2007 הסרט הוקרן בפסטיבל הסרטים הבינלאומי בברלין, פסטיבל הקולנוע ההומו-לסבי בפריז ובפסטיבל הקולנוע ההומו-לסבי בלונדון. בארצות הברית הסרט יצא לאקרנים ב-15 ביוני 2007, בהפצת First Run Features.

## תגובות וביקורות
באתר Rotten Tomatoes לסרט יש דירוג של 89% המבוסס על 18 ביקורות. באתר Metacritic הוענק לסרט דירוג "חיובי באופן כללי" של 65%, בהתבסס על חמש ביקורות. הסרט זכה בפרס טדי לסרט התיעודי הטוב ביותר בפסטיבל הסרטים הבינלאומי בברלין בשנת 2006.

## קישורים חיצוניים

## הערות שוליים

קטגוריה:אלימות נגד להט"ב
קטגוריה:זוכי פרס טדי
קטגוריה:סרטי 2005
קטגוריה:סרטי להט"ב צרפתיים
קטגוריה:סרטים בצרפתית
קטגוריה:סרטים תיעודיים
לפני שאשכח

**לפני שאשכח** (בצרפתית: **Avant que j'oublie**; באנגלית: **Before I Forget**) הוא סרט דרמה קולנוע צרפתי משנת 2007, שביים וכתב ז'אק נולוט, שאף מככב בו. הסרט מתאר את חייו של גבר הומוסקסואל מזדקן, שהיה האסלר בצעירותו, וכעת הוא נאלץ להתמודד עם זקנתו ועם חייו הריקים.

## תקציר העלילה
**פייר** (ז'אק נולוט) גבר הומוסקסואל בן 58, שהיה האסלר בצעירותו. בניגוד לעברו, פייר מוצא שהוא כבר לא נחשב לנחשק מינית וכעת הוא זה שמשלם עבור מין. הוא מתקשה לישון, שותה קפה ומתחיל לעשן בשרשרת. בבוקר הוא זוכה לביקור מ**מארק** (בסטיאן דה'אנייר), האסלר צעיר. הם מקיימים יחסי מין, אך המפגש הלא מהנה מסתיים במהירות; פייר חולה ב-HIV כבר 24 שנים והתרופות השונות שלו משפיעות על ביצועיו. מארק מזמין אותו למועדון דראג אך פייר דוחה את ההצעה, מכיוון שאז הוא יצטרך לגלח את שפמו.

בהמשך, פייר מבקר את **ז'אק**, חבר הומו, עשיר, נשוי הסובל מבעיות מיסים. השניים משווים ביניהם חוויות מיניות בתשלום, ופייר מתרברב כי רכש את שירותיו של צעיר אחד במחצית מהמחיר ששילם חברו. פייר יוצא לפיגאל לצורך מין מזדמן, אך קוטע את פעילותו בשל בעיית האימפוטנציה שלו. פייר מבקר את עורך דינו, ופוגש את **פול** (מארק ריאופול). פייר נזכר כי בצעירותו, הוא נהג לשוטט יחד עם רולאן בארת, ומאוחר יותר הוא מהרהר אודות נעוריו האבודים ומראהו הטוב, ומעיר כי באותם הימים, "חוץ משמש, זין, וברים, שום דבר לא עניין אותי במיוחד".

פייר מתבשר כי **טוטון** (אלברט מיינלה), חברו הוותיק אשר מבוגר ממנו ב-35 שנה, נפטר. הוא מקווה לרשת ממנו קצת כסף, אולם בהיעדר צוואה, הוא מוצא עצמו מנושל מצד קרובי משפחתו של טוטון. פייר מבקר בביתו של טוטון, מחפש אחר יצירות אמנות שהושארו לו, כשהוא חושב לעצמו: מה ישמח אותי? שום דבר..." ובהמשך מוסיף – שייתכן שמה שישמח אותו הוא מאהב צעיר חדש.

פייר עובר טיפול פסיכותרפי בו הוא דן בדיכאון שלו. כאשר הוא חוזר לביתו, פייר חושש מתופעות לוואי של התרופות שהוא נוטל, בהן בעיות בכבד ונשירת שיער. בהמשך, פייר מבצע מין אוראלי בשליח שמגיע לביתו עם מצרכים, מעניק עצות לג'יגולו צעיר ומבקר את חברו **דייוויד**. לבסוף, הוא מתלבש בדראג ויוצא לאולם קולנוע המקרין סרטים פורנוגרפיים יחד עם מארק.

## שחקנים ודמויות

## צפייה ביתית
בארצות הברית, הסרט הופץ לצפייה ביתית על גבי DVD בספטמבר 2008. גרסה זו כללה כתוביות באנגלית, כמו גם טריילר באורך שתי דקות.

## קישורים חיצוניים

קטגוריה:איידס בקולנוע
קטגוריה:סרטי 2007
קטגוריה:סרטי דרמה צרפתיים
קטגוריה:סרטי להט"ב צרפתיים
קטגוריה:סרטים בצרפתית
קטגוריה:סרטים צרפתיים
Never Call Me

"**Never Call Me**" (בעברית: **לעולם אל תתקשר אליי**) הוא סינגל שהוקלט על ידי הזמרת-יוצרת האמריקאית ג'נה אייקו, ביחד עם קורופט או YG, מתוך אלבום האולפן השני שלה, *[[Trip (אלבום)|Trip]]*. השיר יצא לאור ב-20 במרץ 2018, על ידי חברת התקליטים דאף ג'אם, כסינגל הרביעי מתוך האלבום.

השיר הגיע למקום ה-19 במצעד שירי ה-R&B.

## רקע וכתיבה
השיר נכתב על ידי ריבר טבר, ג'נה אייקו, קשמיר קאט, פרנק דוקס ובני בלנקו והופק על ידי קשמיר קאט, פרנק דוקס, בני בלנקו ואמייר ג'ונסון. איגוד תעשיית ההקלטות האמריקאי העניק לשיר את תואר הזהב, על מכירות של למעלה מ-500,000 עותקים במדינה.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-40 מיליון השמעות.

## וידאו קליפ
הווידאו קליפ הרשמי של השיר פורסם ב-20 במרץ 2018. הקליפ צבר למעלה מ-47 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי 2017
קטגוריה:סינגלים מ-2018
קטגוריה:שירי ג'נה אייקו
קטגוריה:שירים באנגלית
קטגוריה:שירים שנכתבו על ידי ג'נה אייקו
קטגוריה:שירי פלטינה בארצות הברית
ד"ר סבייטסו

**ד"ר סבייטסו** (אנגלית: Dr. Sbaitso) היא תוכנת בינה מלאכותית וסינתזת דיבור שיצאה לאור בשנת 1991, ונוצרה על ידי חברת Creative Labs. התוכנה הייתה סימולציה של פסיכולוג שניהל דיאלוג עם המשתמש. התוכנה יועדה למחשבים אישיים מבוססי מערכת ההפעלה MS-DOS.

## היסטוריה
Creative Labs הפיצה את ד"ר סבייטסו יחד עם כרטיסי הקול של החברה בשנות ה-90 המוקדמות. שם התוכנה הוא ראשי תיבות באנגלית של המשפט "מפעיל טקסט-דיבור מבוסס בינה מלאכותית וכרטיס קול" (Sound Blaster Artificial Intelligent Text to Spech Operator).

התוכנה לא ידעה לנהל אינטראקציה מורכבת עם המשתמש, ורוב הקלטים האפשריים נענו בתשובות כגון "מדוע את/ה מרגיש/ה ככה?". כאשר המשתמש הקליד משפט שהתוכנה לא הבינה, התוכנה ענתה לעיתים קרובות "זו לא הבעיה שלי". בנוסף ידעה התוכנה לחזור בקול רם על קלט המשתמש שהופיע לאחר המילה "תגיד" (Say). אם המשתמש קילל את התוכנה או התבטא בצורה מעליבה, התוכנה הייתה "קורסת" ומאתחלת את עצמה.

בתחילת כל שיחה הציג עצמו ד"ר סבייטסו כך:

`שלום [שם משתמש], שמי הוא דוקטור סבייטסו.`

`אני כאן כדי לעזור לך. אמור בחופשיות כל מה שתרצה, השיחה שלנו תישאר פרטית לחלוטין. תוכן הזיכרון יימחק כשתעזוב.`

`ובכן, ספר לי על הבעיות שלך.`

התוכנה נבנתה כדי להדגים את יכולות הדיבור הסינתתי של כרטיסי הקול של Creative Labs, אף שאיכות הקול שלהם הייתה רחוקה מלהיות כמו-אנושית. לתוכנה הייתה גרסה נוספת שרצה על מערכת ההפעלה חלונות של חברת מיקרוסופט, ונקראה "התוכי פרוֹדי" (Prody Parrot); לגרסה זו היה ממשק משתמש גרפי עשיר יותר.

## ראו גם
*סירי
* אלייזה
*מבחן טיורינג
* צ'אטבוט

## קישורים חיצוניים
* גרסת אמולטור של המשחק באתר ClassicReload.
* 
* 
* 

קטגוריה:משחקי DOS
קטגוריה:תוכנות בינה מלאכותית
קטגוריה:משחקי וידאו משנת 1991
קטגוריה:צ'אטבוטים
Hello Ego

**Hello Ego** (בעברית: **שלום אגו**) הוא סינגל שהוקלט על ידי הזמרת-יוצרת האמריקאית ג'נה אייקו, ביחד עם כריס בראון, מתוך אלבום האולפן השני שלה, Trip. השיר יצא לאור ב-22 ביוני 2017, על ידי חברת התקליטים דאף ג'אם, כסינגל השני מתוך האלבום.

השיר הגיע למקום ה-17 במצעד הספוטיפיי שמופעל על ידי מגזין הבילבורד.

## רקע וכתיבה
השיר נכתב על ידי ג'נה אייקו, כריס בראון, דוט דה ג'יניוס, בריאן וורפילד ומאק רובינסון והופק על ידי דוט דה ג'יניוס והפיסטאפים, שעבדו עם אייקו על שירים כמו "" ו-"".

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-25 מיליון השמעות.

## וידאו קליפ
קליפ המילים הרשמי של השיר פורסם ביוטיוב ב-22 ביוני 2017, בסמוך לצאתו של השיר כסינגל. קליפ המילים צבר למעלה מארבעה מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי ג'נה אייקו
קטגוריה:שירים באנגלית
קטגוריה:שירים שנכתבו על ידי ג'נה אייקו
המסע של פליקס

**המסע של פליקס** (בצרפתית: **Drôle de Félix**; בתרגום מילולי לעברית: **פליקס המצחיק** או **פליקס המדהים**) הוא סרט מסע צרפתי משנת 2000, שכתבו וביימו אוליבייה דוקסטל וז'אק מרטינו. בסרט מככב סמי בוג'ילה בתפקיד פליקס.

## תקציר העלילה
**פליקס** (סמי בוג'ילה), צעיר הומו ממוצא ערבי המתגורר בדייפ, הוא מובטל וחיובי ל-HIV. לאחר מות אמו, בזמן שהוא מנקה את דירתה, הוא מגלה שאביו, אותו לא פגש מעולם, מתגורר במרסיי. פליקס מחליט לתפוס טרמפים דרומה כדי לפגוש את אביו.

פליקס נושא עמו רק תיק קטן, ובו תרופות ה-HIV שלו ועפיפון בצבעי הקשת. הוא עד לאלימות על רקע גזענות ומוכה בעצמו על ידי אחד התוקפים. עם זאת, הוא אינו מסוגל להביא את עצמו לדווח על כך למשטרה. בהמשך, פליקס נתקל בסדרת אנשים המהווים עבורו משפחה אלטרנטיבית: גבר הומו צעיר הלומד אמנות, שפליקס מלמד לצייר, אלמנה ותיקה בודדה, שמארחת אותו בביתה, עובד מסילת ברזל נאה, איתו יש לו מפגש מיני קצר, אם לשלושה ילדים משלושה אבות שונים ודייג אדיב בגיל העמידה. בזמן שהוא מכנה כל אחת מהדמויות הללו "אח", "בן דוד", "סבתא" וכדומה, הוא בונה בהדרגה מעין משפחה והבנות חדשות של החיים דרך האודיסיאה הזו, לא משנה אם הוא אכן יפגוש אי פעם את אביו "האמיתי" בסוף המסע.

פשע השנאה הגזעני שלו היה עד ממשיך לרדוף את פליקס בשל חוסר יכולתו לעשות דבר מה בעניין. בהמשך, פליקס מגלה שהקורבן נפטר והמשטרה עצרה את הרוצח. כאשר הוא מגיע למרסיי, הוא מחליט שלא לפגוש את אביו ובמקום זאת יוצא לחופשה רומנטית בתוניסיה עם אהובו.

## שחקנים ודמויות

## סיווג צפייה
בארצות הברית, התאחדות הקולנוע של אמריקה לא סיווג את הסרט. בבריטניה, הסרט סווג "15" (מתאים לגילאי 15 ומעלה). בצרפת, הסרט סווג "U" (מתאים לכל הקהלים).

## תגובות וביקורות
על פי אתר האינטרנט Rotten Tomatoes, לסרט דירוג של 69%, המבוסס על 39 ביקורות, עם ציון ממוצע של 6.3 מתוך 10. ב-Metacritic, הסרט קיבל ציון ממוצע של 63, המבוסס על 16 ביקורות, מה שמעיד על "ביקורות חיוביות בדרך כלל".

## פרסים ומועמדויות

## קישורים חיצוניים

## הערות שוליים

קטגוריה:איידס בקולנוע
קטגוריה:סרטי להט"ב צרפתיים
קטגוריה:סרטי מסע
קטגוריה:סרטים בצרפתית
קטגוריה:סרטים צרפתיים משנת 2000
אייל שמואלי

**אייל דוד שמואלי** (נולד ב-22 במאי 1967) הוא ראש המועצה המקומית כפר ורדים, ולשעבר מנכ"ל בחברות תעשייתיות.

## ביוגרפיה
אייל שמואלי נולד ב-22 במאי 1967 בירושלים. בשנות נעוריו התגורר עם משפחתו בנהריה.

בשנת 1986 החל את שירותו הצבאי בחיל הים, בתפקיד טכנאי מערכות ל"א, ואף חתם קבע. הוא רס"ן במיל', ומתנדב במסגרת המילואים כמודיע נפגעים בכיר ביחידת מודיעי נפגעים.

לאחר שחרורו מצה"ל, החל את לימודיו במחלקה להנדסת מכונות באוניברסיטת בן-גוריון בבאר שבע. ב-1998, עם קבלת התואר, התקבל לעבודה בישקר ועבר להתגורר יחד עם משפחתו בכפר ורדים.

שמואלי בעל תואר ראשון בהנדסת מכונות, תואר שני במנהל עסקים, וכן בוגר החוג ליו"רים באוניברסיטת תל אביב.

בתום שבע שנים בישקר עזב שמואלי את החברה, ובשנים 2001–2018 מילא שורה של תפקידים בכירים ומינכל חברות בסקטור העסקי, בניהם – נכנס שמואלי לתפקיד סמנכ"ל תפעול ב"שמר מתכת", חברה המתמחה בייצור מכלולים לזיווד אלקטרוני, מארזים מורכבים, מערכות הינע ואינטגרציה. בהמשך מינכל שמואלי את "זריחה תעשיות חלאבין בע"מ" העוסקת בפיתוח וייצור של מוצרים ותבניות להזרקת פלסטיק, במסגרת תפקידו הקים את שלוחת הייצור של החברה. לאחר מכן, עבר לנהל את "סידב מעגלים מודפסים בע"מ", חברה אשר נסחרה בבורסה, ועסקה בעיקר בייצור ושיווק מעגלים מודפסים לתעשיית האלקטרוניקה.

טרם כניסתו לתפקיד ראש מועצת כפר ורדים, כיהן כמנכ"ל חברת "אלגת" שבקיבוץ אלונים, החברה עוסקת בתחום ביצוע תהליכי ציפויים וצבע למגוון רחב של מתכות וסגסוגות בתחום התעופה.

בתקופתו מיזגה החברה את פעילותה עם פעילות חברת כרומניקל.

שמואלי נשוי לאביבה שמואלי ולהם שלושה ילדים.

### הכניסה לחיים הפוליטיים
שמואלי נמצא בקשת הפוליטית במרכז-שמאל, ובעבר היה מעורב במספר קמפיינים פוליטיים. ב-2009 היה יו"ר קדימה בכפר ורדים, והמפלגה נחלה הישג של 45% אחוזים במקום.

בטרם התמודדותו על התפקיד, שמואלי היה דירקטור משקיף בתאגיד המים "מעיינות זיו", דירקטור באגודת ספורט כפר ורדים, וכן נציג תושבי כפר ורדים באשכול גליל מערבי. בנוסף, שמואלי כן היה, במסגרת הבחירות לרשויות המקומיות 2008, מספר 3 ברשימת מעוף בראשות סיון יחיאלי.

בבחירות לרשויות המקומיות 2018, התמודד לראשות מועצת כפר ורדים, מטעם הסיעה שהקים, "תכלית", אשר קיבלה שני מושבים במועצה. שמואלי ניצח בבחירות לראשות המועצה בסיבוב השני, והחליף את ראש המועצה סיוון יחיאלי. שמואלי התמודד לתפקיד בבחירות 2023 שנדחו בהמשך ל-2024 כשהוא מתמודד הפעם מול ניר שילה, אותו ניצח בפער של 14 קולות. סיעתו זכתה בבחירות אלו ב-4 מושבים.

## קישורים חיצוניים

## הערות שוליים

קטגוריה:ראשי מועצות מקומיות בישראל
קטגוריה:כפר ורדים: אישים
קטגוריה:מנכ"לים ישראלים
קטגוריה:רבי-סרנים בצה"ל
קטגוריה:חיילי חיל הים
קטגוריה:מהנדסים ישראלים
קטגוריה:בוגרי תיכון מקיף עמל נהריה
קטגוריה:בוגרי אוניברסיטת בן-גוריון בנגב
קטגוריה:סמנכ"לי תפעול ישראלים
קטגוריה:ישראלים שנולדו ב-1967
איירה זקס

**איירה זקס** (באנגלית: **Ira Sachs**; נולד ב-21 בנובמבר 1965) הוא קולנוען אמריקאי, זוכה פסטיבל הסרטים סאנדנס ופסטיבל הסרטים הבינלאומי בברלין. סרטו הראשון היה הסרט הקצר *Lady* משנת 1993.

## ביוגרפיה
זקס נולד בממפיס, טנסי. בין סרטיו נמנים "*[[The Delta]]*" (1997), "*[[Forty Shades of Blue]]*" (2005), "*[[Married Life]]*" (2007), "*[[Keep the Lights On]]*" (2012) ו-"*[[Love Is Strange]]*" (2014). בסרט 2016 יצא סרטו "Little Men" אשר הוקרן בהקרנת בכורה בפסטיבל הסרטים סאנדנס.

זקס הוא יהודי והומוסקסואל גלוי. את סרטו "*[[Keep the Lights On]]*" הוא תיאר כחצי-אוטוביוגרפי. בינואר 2012 זקס התחתן עם האמן בוריס טורס בניו יורק, ימים ספורים לפני שנולדו התאומים שלהם, ויוה ופליקס.

בשנת 2014 הופיע זקס בסרט התעודה הגרמני "*[[Wie ich lernte die Zahlen zu lieben]]*" (בעברית: "*איך למדתי לאהוב את המספרים*") מאת אוליבר סכטינג ומקס טאובר.

## פילמוגרפיה

## פרסים ומועמדויות

## קישורים חיצוניים

## הערות שוליים

קטגוריה:אמריקאים ילידי טנסי
קטגוריה:ממפיס: אישים
קטגוריה:במאי קולנוע יהודים אמריקאים
קטגוריה:תסריטאי קולנוע יהודים אמריקאים
קטגוריה:במאים להט"בים
קטגוריה:להט"בים אמריקאים
קטגוריה:להט"בים יהודים אמריקאים
קטגוריה:בוגרי אוניברסיטת ייל
קטגוריה:אמריקאים שנולדו ב-1965
Maniac (שיר של ג'נה אייקו)

**Maniac** (בעברית: **מַניָאק**) הוא סינגל שהוקלט על ידי הזמרת-יוצרת האמריקאית ג'נה אייקו, מתוך אלבום האוסף Def Jam Presents: Direct Deposit Vol. 2. השיר יצא לאור ב-17 בנובמבר 2016, על ידי חברת התקליטים דאף ג'אם, כסינגל מתוך אלבום האוסף.

השיר הגיע למקום ה-44 במצעד הספוטיפיי שמופעל על ידי מגזין הבילבורד.

## רקע וכתיבה
השיר נכתב על ידי ג'נה אייקו, ביג שון ודיטייל והופק על ידי ג'נה אייקו, דיטייל והפיסטאפים. רולינג סטון סקרו את השיר באופן מקיף ואמרו עליו כי "השיר הוא הסינגל הראשון מאלבומה המשוער של אייקו שצריך ככל הנראה לצאת בקרוב. בשיר, נשמעת אייקו תוקפנית מתמיד".

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-23 מיליון השמעות.

## וידאו קליפ
הווידאו קליפ הרשמי של השיר פורסם ביוטיוב ב-11 בינואר 2017, כמה שבועות לאחר צאתו כסינגל. הקליפ צבר למעלה מ-680 אלף צפיות בסך הכול.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי ג'נה אייקו
קטגוריה:שירים באנגלית
קטגוריה:שירים שנכתבו על ידי ג'נה אייקו
ג'ורג' קמפבל

**ג'ורג' וושינגטון קמפבל** (באנגלית: **George Washington Campbell**; 9 בפברואר 1769 – 17 בפברואר 1848) היה מדינאי אמריקאי. חבר הקונגרס של ארצות הברית מטעם מדינת טנסי ושופט בבית המשפט העליון שלה, שגריר ארצות הברית ברוסיה והמזכיר החמישי של מחלקת האוצר של ארצות הברית.

## ביוגרפיה
יליד הכפר טונגה (Tongue) שבחוף הצפוני של סקוטלנד, קמפבל הצעיר היגר אל ארצות הברית ב-1772 עם הוריו. את השכלתו האקדמית השלים ב"מכללת ניו ג'רזי" (הנקראת בהווה אוניברסיטת פרינסטון) ב-1794, כשהחל ללמוד משפטים. מאוחר יותר הוא התקבל ללשכת עורכי הדין של קרוליינה הצפונית והתמחה בעריכת דין בנוקסוויל שבטנסי.

בשנת 1803 נבחר קמפבל נבחר לבית הנבחרים של ארצות הברית מטעם מחוז הקונגרס הכללי (והיחיד) של טנסי. אחר כך — בשנים 1805–1809 — ייצג את מחוז הקונגרס השני של טנסי בקונגרס השמיני, התשיעי והעשירי. במהלך הקונגרס העשירי הוא היה יושב ראש ועדת הדרכים והאמצעים. קמפבל נמנה בין המנהלים שמונו ב-1804 לנהל את הליכי ההדחה של ג'ון פיקרינג, שופט בית המשפט המחוזי הפדרלי במחוז ניו המפשייר. בהמשך באותה שנה הוסיף לנהל את שימועי ההדחה נגד סמואל צ'ייס, שופט בבית המשפט העליון של ארצות הברית.

הוא עזב את הקונגרס של ארצות הברית ב-1809 כדי להיות שופט בבית המשפט העליון של טנסי, תפקיד אותו אייש עד 1811.

קמפבל היה חבר הסנאט של ארצות הברית מטעם טנסי בשתי תקופות כהונה לא רצופות. הראשונה הייתה בשנים 1811–1814 לאחר שנבחר למלא את מקומו של ג'נקין וייטסייד, והשנייה הייתה משנת 1815 עד 1818. בפעם הראשונה הוא התפטר על-מנת לעמוד בראשות מחלקת האוצר של ארצות הברית. הוא שבלסנאט באוקטובר 1815. קמפבל היה הראשון לשבת בראשות ועדת הכספים של הסנאט בדצמבר אותה שנה, עד להתפטרותו מהסנאט באפריל 1818. בפעם זו התפטר לשם מינויו לשגריר ארצות הברית ברוסיה. קמפבל שימש כחבר בוועדה הטענות לביזה הצרפתית ב-1831.

קמפבל, שמונה למזכיר האוצר של ארצות הברית בידי הנשיא ג'יימס מדיסון, ניצב בפני אִי-סֵדֶר כלכלי לאומי שנגרם כתוצאה ממלחמת 1812. הקונגרס לא הצליח להחליף את "הבנק הראשון של ארצות הברית" לאחר שכתב הזכויות שלו פג ב-1811, והקצבאות למלחמה לא היו זמינות, כך שעל קמפבל היה לשכנע את האומה האמריקאית לרכוש איגרות חוב ממשלתיות. הוא נאלץ להתאים את כלכלת ארצות הברית לתנאי המלווים, ומכר איגרות חוב ממשלתיות בריבית מופרזת. בספטמבר 1814 כבש הצבא הבריטי את וושינגטון הבירה והאשראי של הממשלה הפדרלית צנח עוד יותר. קמפבל לא הצליח במאמציו לגייס כסף באמצעות מכירות נוספות של איגרות חוב, והוא התפטר באוקטובר — אחרי 8 חודשים בלבד בתפקיד, מאוכזב ובמצב בריאותי רע.

ב-1848 הלך קמפבל לעולמו ונטמן בבית העלמין העירוני בנאשוויל. כאות הוקרה למפעל חייו, על שמו קרוי מחוז קמפבל שבטנסי.

## קישורים חיצוניים

* 
* 

## הערות שוליים

קטגוריה:חברי בית הנבחרים של ארצות הברית מטנסי
קטגוריה:חברי בית הנבחרים של ארצות הברית מטעם המפלגה הדמוקרטית-רפובליקנית
קטגוריה:חברי הסנאט של ארצות הברית מטנסי
קטגוריה:סנאטורים חברי המפלגה הדמוקרטית-רפובליקנית
קטגוריה:מזכירי האוצר של ארצות הברית
קטגוריה:חברי הקבינט של ארצות הברית בממשל ג'יימס מדיסון
קטגוריה:שגרירי ארצות הברית ברוסיה
קטגוריה:בוגרי אוניברסיטת פרינסטון
קטגוריה:מהגרים מסקוטלנד לארצות הברית
קטגוריה:עורכי דין אמריקאים במאה ה-19
קטגוריה:שופטי בתי המשפט של מדינת טנסי
קטגוריה:אמריקאים שנולדו ב-1769
קטגוריה:אמריקאים שנפטרו ב-1848